ddrg/super_eurlex huggingface dataset:
Euroopa Liidu Teataja L 073 , 17/03/1989 Lk 0049 - 0051



Nõukogu otsus, 13. märts 1989, Euroopa Majandusühenduse ja Tuneesia Vabariigi vahelise, Tuneesiast pärit konserveeritud puuviljasalatite ühendusse importimist käsitleva kokkuleppe sõlmimise kohta kirjade vahetuse teel (89/195/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Tuneesia Vabariigi vaheline koostööleping [1] kirjutati alla 25. aprillil 1976 ning see jõustus 1. novembril 1978; tuleks heaks kiita Euroopa Majandusühenduse ja Tuneesia Vabariigi vahel kirjade vahetuse teel sõlmitud kokkulepe, mis käsitleb Tuneesiast pärit konserveeritud puuviljasalatite importi ühendusse, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Tuneesia Vabariigi vahel kirjade vahetuse teel sõlmitud kokkulepe, mis käsitleb Tuneesiast pärit konserveeritud puuviljasalatite importi ühendusse. Kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada, et see muutuks ühenduse suhtes siduvaks. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 13. märts 1989 Nõukogu nimel eesistuja C. Solchaga Catalan [1] EÜT L 265, 27.9.1978, lk 2. --------------------------------------------------
Euroopa Liidu Teataja L 247 , 23/08/1989 Lk 0033 - 0033

Soomekeelne eriväljaanne: Peatükk 3 Köide 30 Lk 0107

Rootsikeelne eriväljaanne: Peatükk 3 Köide 30 Lk 0107



Komisjoni otsus, 18. juuli 1989, milles sätestatakse ristandsigade registritesse kandmise kriteeriumid (89/505/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 19. detsembri 1988. aasta direktiivi 88/661/EMÜ puhtatõuliste tõusigade suhtes kohaldatavate zootehniliste standardite kohta [1], eriti selle artikli 10 lõike 1 kolmandat taanet, ning arvestades, et: kõikides liikmesriikides peavad või asutavad registreid tõuaretusühingud, -organisatsioonid, eraettevõtted või ametiasutused; seepärast on vaja sätestada ristandsigade registritesse kandmise kriteeriumid; enne registrisse kandmist peavad olema täidetud täpsed põlvnemisliini ja identifitseerimist käsitlevad tingimused; käesoleva otsusega ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 Registrisse kandmiseks peavad ristandsead: - olema pärast sündi kõnealuse registri eeskirjade kohaselt identifitseeritud, - põlvnema kõnealuse registri eekirjade kohaselt kindlaks tehtud vanematelt. Artikkel 2 Käesolev otsus on adresseeritud liikmesriikidele. Brüssel, 18. juuli 1989 Komisjoni nimel komisjoni liige Ray Mac Sharry [1] EÜT L 382, 31.12.1988, lk 36. --------------------------------------------------
Komisjoni otsus,

3. märts 1989,

millega nähakse ette üksikasjalikud eeskirjad ameti- või ärisaladusega hõlmatud dokumentide salastatuse kustutamiseks

(89/196/EMÜ, Euratom, ESTÜ)

EUROOPA ÜHENDUSTE KOMISJON,

võttes arvesse nõukogu 1. veebruari 1983. aasta määrust (EMÜ, Euratom) nr 354/83, mis käsitleb Euroopa Majandusühenduse ja Euroopa Aatomienergiaühenduse ajalooarhiivide avalikkusele kättesaadavaks tegemist, [1] eriti selle artikli 9 sätteid,

võttes arvesse komisjoni 8. veebruari 1983. aasta otsust nr 359/83/ESTÜ, mis käsitleb Euroopa Söe- ja Teraseühenduse ajalooarhiivide avalikkusele kättesaadavaks tegemist, [2] eriti selle artikli 9 sätteid,

ning arvestades, et:

ühenduste ajalooarhiivide avalikkusele kättesaadavaks tegemist reguleerivate eeskirjade kohaselt võib dokumente ja arhivaale, mille suhtes kehtib ameti- või ärisaladuse hoidmise kohustus, üldsusele avalikustada vaid juhul kui asjaomane isik või ettevõtja ei ole selle vastu; seega peab komisjon teatama oma kavatsusest teha dokumendid ja arhivaalid üldsusele kättesaadavaks;

eelnev teatamine asjaomasele isikule või ettevõtjale on sageli keeruline eelkõige aadressi muutumise või õigusjärgluse tõttu;

tagamaks, et ühenduste ajalooarhiivide avamine üldsusele on tulemuslik, tuleks ette näha sätted, mis võimaldaksid komisjonil teavitada asjaomaseid isikuid või ettevõtjaid Euroopa Ühenduste Teatajas avaldatava teatega,

ON VASTU VÕTNUD JÄRGMISE OTSUSE:

Artikkel 1

1. Määruse (EMÜ, Euratom) nr 354/83 artikli 4 või komisjoni otsuse nr 359/83/ESTÜ artikli 4 kohaldamisel teatab komisjon asjaomastele isikutele või ettevõtjatele kirjalikult oma kavatsusest teha üldsusele kättesaadavaks ameti- või ärisaladusega hõlmatud dokument või arhivaal ja palub asjaomasel isikul või ettevõtjal esitada võimalikud vastuväited kuue nädala jooksul.

Kui selle aja jooksul vastuväiteid ei esitata, tehakse dokument või arhivaal üldsusele kättesaadavaks.

2. Kui komisjoni kirjalik taotlus ei jõua asjaomase isiku või ettevõtjani, avaldab komisjon Euroopa Ühenduste Teatajas (C seerias) teatise, milles annab teada oma kavatsusest teha kõnealune dokument või arhivaal üldsusele kättesaadavaks, kui kuue nädala jooksul pärast teatise avaldamist ei esitata vastuväiteid. Euroopa Ühenduste Teatajas avaldatavas teatises tuleb nimetada asjaomane isik või ettevõtja ja kõnealuse dokumendi või arhivaali laad.

Kui osutatud aja jooksul vastuväiteid ei esitata, tehakse dokument või arhivaal üldsusele kättesaadavaks.

Artikkel 2

Käesolevat otsust kohaldatakse alates 3. märtsist 1989.

Brüssel, 3. märts 1989

Komisjoni nimel

komisjoni liige

António Cardoso e Cunha

[1] EÜT L 43, 15.2.1983, lk 1.

[2] EÜT L 43, 15.2.1983, lk 14.

--------------------------------------------------
Euroopa Liidu Teataja L 061 , 04/03/1989 Lk 0048 - 0048

Soomekeelne eriväljaanne: Peatükk 3 Köide 28 Lk 0157

Rootsikeelne eriväljaanne: Peatükk 3 Köide 28 Lk 0157



Komisjoni otsus, 10. veebruar 1989, millega täiendatakse nõukogu direktiivi 82/894/EMÜ (loomahaigustest teatamise kohta ühenduses) lisasid (89/162/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses [1], muudetud määrusega (EMÜ) nr 3768/85 [2], eriti selle artikli 5 lõiget 2, ning arvestades, et: direktiiviga 82/894/EMÜ hõlmamata haiguste epidemioloogiline olukord võib kujutada lisaohtu ühenduse karjadele, seetõttu tuleb kõnealused haigused lisada nende haiguste nimekirja, millest teatamine on kohustuslik, vajatakse lisaandmeid kõnealustest haigustest ohustatud liikide kohta, keda käsitlevaid sätteid pole veel vastu võetud, käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 82/894/EMÜ muudetakse järgmiselt. 1. I lisa täiendatakse järgmiste haigustega: "Hobuste aafrika katk Vesikulaarne stomatiit Väikemäletsejaliste katk Rifti oru palavik Nodulaarne dermatiit Lammaste ja kitsede rõuged Nakkuslik vereloomenekroos". 2. II lisa punkti 1 ridade 7, 8 ja 9 lõppu lisatakse järgmine tekst: "f) hobuslased, g) kalad, h) looduslikud liigid." Artikkel 2 Käesolev otsus on adresseeritud liikmesriikidele. Brüssel, 10. veebruar 1989 Komisjoni nimel komisjoni liige Ray Mac Sharry [1] EÜT L 378, 31.12.1982, lk 58. [2] EÜT L 362, 31.12.1985, lk 8. --------------------------------------------------
Euroopa Liidu Teataja L 142 , 25/05/1989 Lk 0020 - 0020

Soomekeelne eriväljaanne: Peatükk 2 Köide 7 Lk 0044

Rootsikeelne eriväljaanne: Peatükk 2 Köide 7 Lk 0044



Nõukogu otsus, 3. mai 1989, millega lubatakse liikmesriikidel kiita heaks kaupade ajutise impordi ATA-märkmiku tollikonventsiooni (ATA-konventsioon) muudatus (89/345/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 13, võttes arvesse komisjoni ettepanekut ning arvestades, et: liikmesriigid on 6. detsembril 1961. aastal Brüsselis koostatud kaupade ajutise impordi ATA-märkmiku tollikonventsiooni (ATA-konventsioon) lepinguosalised; ühendus ei ole kõnealuse konventsiooni lepinguosaline, sest puudub säte, mis lubab ühendusel konventsiooniga ühineda; nimetatud konventsiooni muutmise soovitus võeti vastu teatud liikmesriikide algatusel lepinguosaliste esimesel koosolekul, mis toimus 26. novembril 1987, ja muudatus käsitles konventsiooni lisa, mis sisaldas ATA-märkmiku näidist; Tollikoostöö Nõukogu peasekretär teatas käesolevast soovitusest lepinguosalistele 4. novembril 1988; ühenduse eeskirjad lubavad kasutada kaupade ajutisel impordil ATA-märkmikke, sest komisjoni 13. juuni 1984. aasta määruse (EMÜ) nr 1751/84 [1] artiklites 12 ja 14 on kehtestatud teatud sätted ajutise impordi protseduuri käsitleva nõukogu määruse (EMÜ) nr 3599/82 kohaldamiseks; ATA-märkmike kasutamine hõlbustab formaalsuste täitmist kaupade ajutisel impordil ja soodustab rahvusvahelist kaubandustegevust; soovitatud muudatusettepanek on seepärast ühise kaubanduspoliitika alusel ühenduse pädevuses; muudatuse jõustumise võimaldamiseks tuleks liikmesriikidel lubada see heaks kiita, ON VASTU VÕTNUD JÄRGMISE OTSUSE: Artikkel 1 Liikmesriikidel lubatakse käesolevaga kiita heaks Brüsselis 6. detsembril 1961. aastal koostatud kaupade ajutise impordi ATA-märkmiku tollikonventsiooni (ATA-konventsioon) muudatus, mis käsitleb eelkõige ATA-märkmiku näidist sisaldavat lisa. Artikkel 2 Käesolev otsus saadetakse liikmesriikidele. Brüssel, 3. mai 1989 Nõukogu nimel eesistuja P. Solbes [1] EÜT L 171, 29.6.1984, lk 1. --------------------------------------------------
Nõukogu otsus,

29. mai 1989,

millega luuakse alaline metsakomitee

(89/367/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artikleid 43, 130s ja 235,

võttes arvesse komisjoni ettepanekut [1],

võttes arvesse Euroopa Parlamendi arvamust [2],

võttes arvesse majandus- ja sotsiaalkomitee arvamust [3]

ning arvestades, et:

ühenduse jõupingutustega vähendada põllumajandustoodangu ülejääke peavad kaasnema tõhusad meetmed põllumajandusstruktuuride parandamiseks;

sellega seoses peab metsandussektor andma põhipanuse nii põllumajandustulude alternatiivallikate loomisse kui ka põllumajandusele soodsate metsaökosüsteemide arendamisse;

ühenduse metsavarusid ähvardavad mitmesugused ohud, mis võivad ohtu seada metsade majanduslike, keskkonnaalaste ja sotsiaalsete funktsioonide täitmise;

lisaks mõjutab ühenduse erinevate valdkondade poliitika metsandussektorit ja selle osa põllumajanduse struktuuripoliitikas ja maaelu arendamise poliitikas;

liikmesriikide ja komisjoni vaheline tihe ja püsiv koostöö, mille hulka kuulub eelkõige liikmesriikidevaheline alaline infovahetus metsamajanduse olukorrast ja arengust ning metsandussektorit mõjutavast ühenduse erinevate valdkondade poliitikast, on eesmärgipärane vahend metsamajandusmeetmete tõhususe säilitamiseks põllumajanduse struktuuripoliitikas ja maaelu arendamise poliitikas;

niisuguse koostöö saavutamise efektiivseim vahend on luua alaline komitee, mis koosneb kõikide liikmesriikide esindajatest ja mille eesistuja on komisjoni esindaja,

ON VASTU VÕTNUD KÄESOLEVA OTSUSE:

Artikkel 1

Liikmesriikide ja komisjoni vahelise tiheda ja püsiva koostöö tagamiseks metsandussektoris, millega toetatakse ühenduse põllumajanduse struktuuripoliitika ja maaelu arendamise poliitika alusel algatatud metsamajandusmeetmeid, luuakse alaline metsakomitee, edaspidi "komitee".

Artikkel 2

1. Võttes arvesse liikmesriikide metsanduspoliitikat ning sellega seotud meetmeid ja programme, metsandussektori osa põllumajanduse struktuuripoliitikas ja maaelu arendamise poliitikas ning seoseid metsandussektori ja ühenduse erinevate valdkondade poliitika vahel, informeerivad liikmesriigid üksteist ja komisjoni metsandussektori olukorrast ja arengust ning sellega seotud poliitikast komitee kaudu.

2. Komisjon võib omal algatusel või liikmesriigi esindaja taotlusel konsulteerida komiteega igas metsandussektoriga seotud küsimuses või seisukohas, mis tulenevad ühenduse poliitikast mitmesugustes valdkondades.

3. Nõukogu võib komiteele komisjoni ettepanekul anda muid ülesandeid seoses ühenduse meetmetega, mis mõjutavad metsandussektorit.

Artikkel 3

Komitee koosneb liikmesriikide esindajatest. Komitee eesistujaks on komisjoni esindaja.

Komitee sekretariaadi osakonna eest hoolitseb komisjon.

Komitee võtab vastu oma töökorra.

Artikkel 4

Käesolev otsus on adresseeritud liikmesriikidele.

Brüssel, 29. mai 1989

Nõukogu nimel

eesistuja

C. Romero Herrera

[1] EÜT C 312, 7.12.1988, lk 11.

[2] Arvamus on esitatud 26. mail 1989 (Euroopa Ühenduste Teatajas seni avaldamata).

[3] EÜT C 139, 5.6.1989, lk 15.

--------------------------------------------------
Euroopa Liidu Teataja L 317 , 31/10/1989 Lk 0048 - 0048



Euroopa kohtu presidendi otsus EUROOPA KOHTU PRESIDENT, võttes arvesse Euroopa Söe- ja Teraseühenduse asutamislepingu artiklit 32d, võttes arvesse Euroopa Majandusühenduse asutamislepingu artiklit 168a, võttes arvesse Euroopa Aatomienergiaühenduse asutamislepingu artiklit 140a, võttes arvesse nõukogu 24. oktoobri 1988. aasta otsust Euroopa ühenduste esimese astme kohtu asutamise kohta, eriti selle artiklit 13, ning arvestades, et: liikmesriikide valitsuste ühisel kokkuleppel nimetatud esimese astme kohtu liikmed on andnud Euroopa Kohtu ees vande; esimese astme kohus on võimeline tegema talle usaldatud kohtutoiminguid, TEATAB: Euroopa ühenduste esimese astme kohus on loodud kooskõlas seadusega. Nõukogu 24. oktoobri 1988. aasta otsuse (Euroopa ühenduste esimese astme kohtu asutamise kohta) artikkel 3 jõustub käesoleva otsuse Euroopa Ühenduste Teatajas avaldamise päeval. Luxembourg, 11. oktoober 1989 Euroopa Kohtu president --------------------------------------------------
Official Journal L 014 , 18/01/1990 P. 0018 - 0018



NÕUKOGU OTSUS, 29. september 1989, Euroopa ühenduste ja Islandi Vabariigi vahelise teadus- ja tehnikaalase koostöö raamkokkuleppe sõlmimise kohta Euroopa Majandusühenduse nimel (90/23/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 130q lõiget 2, võttes arvesse komisjoni ettepanekut,1 koostöös Euroopa Parlamendiga,2 võttes arvesse majandus- ja sotsiaalkomitee arvamust3 ning arvestades, et: nõukogu võttis oma otsusega 87/516/Euratom, EMÜ4 (muudetud otsusega 88/193/Euratom, EMÜ5) vastu ühenduse teadusuuringute ja tehnoloogia arengu raamprogrammi (1987-1991), mis on sätestatud asutamislepingu artiklis 130i; raamprogramm hõlmab kõiki ühenduse poolt teadusuuringute ja tehnoloogia arengu valdkonnas võetavaid meetmeid; ühenduse teadusuuringute ja tehnoloogia arengu raamprogrammi rakendamisel võib vastavalt asutamislepingu artiklile 130n ette näha koostöö kolmandate riikidega; on vaja tagada, et edaspidi asutamislepingu artikli 130n kohaselt Islandi Vabariigiga sõlmitavad erikokkulepped asetuksid üldisse konteksti ning seepärast tuleks Euroopa ühenduste ja Islandi Vabariigi vaheline teadus- ja tehnikaalase koostöö raamkokkulepe heaks kiita, ON TEINUD JÄRGMISE OTSUSE: Artikkel 1 Käesolevaga kiidetakse Euroopa Majandusühenduse nimel heaks Euroopa ühenduste ja Islandi Vabariigi vaheline teadus- ja tehnikaalase koostöö raamkokkulepe. Raamkokkuleppe tekst on lisatud käesolevale otsusele. Artikkel 2 Nõukogu eesistuja esitab Euroopa Majandusühenduse nimel kõnealuse kokkuleppe artikliga 12 ettenähtud teate. Brüssel, 29. september 1989 Nõukogu nimel eesistuja C. ÉVIN 1 EÜT C 273, 22.10.1988, lk 4. 2 EÜT C 120, 16.5.1989, lk 72 ja EÜT C 256, 9.10.1989, lk 51. 3 EÜT C 102, 24.4.1989, lk 15. 4 EÜT L 302, 24.10.1987, lk 1. 5 EÜT L 89, 6.4.1988, lk 35.
Euroopa Liidu Teataja L 014 , 18/01/1990 Lk 0022 - 0022



Komisjoni otsus, 12. jaanuar 1990, Euroopa ühenduste ja Islandi Vabariigi vahelise teadus- ja tehnikaalase koostöö raamkokkuleppe lõpliku kinnitamise kohta Euroopa Aatomienergiaühenduse nimel (90/24/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, ning arvestades, et: Euroopa ühenduste ja Islandi Vabariigi vaheline teadus- ja tehnikaalase koostöö raamkokkulepe kirjutati alla 30. oktoobril 1989; nõukogu kiitis oma 19. juuni 1989. aasta otsusega kõnealuse raamkokkuleppe heaks, et komisjon saaks selle lõplikult kinnitada Euroopa Aatomienergiaühenduse nimel; raamkokkulepe tuleks lõplikult kinnitada Euroopa Aatomienergiaühenduse nimel, ON TEINUD JÄRGMISE OTSUSE: Artikkel 1 Euroopa Aatomienergiaühenduse nimel kinnitatakse lõplikult Euroopa ühenduste ja Islandi Vabariigi vaheline teadus- ja tehnikaalase koostöö raamkokkulepe. Artikkel 2 Komisjoni president esitab Euroopa Aatomienergiaühenduse nimel raamlepingu artikliga 12 ettenähtud teate. Brüssel, 12. jaanuar 1990 Komisjoni nimel president Jacques Delors --------------------------------------------------
Komisjoni otsus,

20. detsember 1989,

millega koostatakse nende kolmandate riikide loetelu, millest liikmesriigid lubavad importida koduveiste sügavkülmutatud spermat

(90/14/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 14. juuni 1988. aasta direktiivi 88/407/EMÜ, millega sätestatakse koduveiste sügavkülmutatud sperma ühendusesisese kauplemise ja impordi suhtes kohaldatavad loomatervishoiu nõuded, [1] eriti selle artiklit 8,

ning arvestades, et:

nende kolmandate riikide loetelu koostamiseks, mille puhul liikmesriigid võivad lubada sperma importi, on asjakohane võtta arvesse nende kolmandate riikide loetelu, millest liikmesriigid lubavad veiste importi, ja kolmandaid riike, mis on traditsiooniliselt spermat ühendusse eksportinud, ning ka loomade tervislikku seisundit nendes riikides;

lisaks loetelu vastuvõtmisest tulenevatele piirangutele kohaldatakse sperma impordi suhtes tervishoiu- ja veterinaarkontrolli osas jätkuvalt riiklikke eeskirju, kui nende suhtes ei kohaldata juba ühenduse tervisekaitsemeetmeid;

sperma impordi suhtes on vaja vastu võtta edasised ühenduse meetmed; komisjon jätkab selliste meetmete ettevalmistamist vajaliku kiirusega; samal ajal on turul häirete vältimiseks vaja esimese meetmena koostada loetelu nendest kolmandatest riikidest, millest liikmesriigid lubavad spermat importida;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Koduveiste sügavkülmutatud sperma import on lubatud ainult nendest kolmandatest riikidest, mis on esitatud käesoleva otsuse lisa loetelus.

Artikkel 2

Käesolev otsus on adresseeritud liikmesriikidele.

Brüssel, 20. detsember 1989

Komisjoni nimel

komisjoni liige

Ray Mac Sharry

[1] EÜT L 194, 22.7.1988, lk 10.

--------------------------------------------------

LISA

Loetelu kolmandatest riikidest, kust liikmesriigid lubavad importida koduveiste sügavkülmutatud spermat

Austraalia

Austria

Kanada

Tšehhoslovakkia

Soome

Ungari

Uus-Meremaa

Poola

Rumeenia

Rootsi

Šveits

Ameerika Ühendriigid

Jugoslaavia

--------------------------------------------------
Euroopa Liidu Teataja L 068 , 15/03/1990 Lk 0002 - 0002

Soomekeelne eriväljaanne: Peatükk 11 Köide 15 Lk 0206

Rootsikeelne eriväljaanne: Peatükk 11 Köide 15 Lk 0206



Komisjoni otsus, 27. veebruar 1990, millega Euroopa Aatomienergiaühenduse nimel sõlmitakse Euroopa Majandusühenduse ja Euroopa Aatomienergiaühenduse ning Nõukogude Sotsialistlike Vabariikide Liidu vaheline kaubandust ning kaubandus- ja majanduskoostööd käsitlev leping (90/117/Euratom) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, eriti selle artikli 101 teist lõiku, ning arvestades, et: Euroopa Majandusühenduse ja Euroopa Aatomienergiaühenduse ning Nõukogude Sotsialistlike Vabariikide Liidu vaheline kaubandust ning kaubandus- ja majanduskoostööd käsitlev leping kirjutatti alla 18. detsembril 1989; nõukogu kiitis kõnealuse lepingu heaks 26. veebruari 1990. aasta otsusega, et komisjon saaks selle sõlmida Euroopa Aatomienergiaühenduse nimel; kõnealune leping tuleks sõlmida Euroopa Aatomienergiaühenduse nimel, ON VASTU VÕTNUD JÄRGMISE OTSUSE: Artikkel 1 Euroopa Aatomienergiaühenduse nimel kiidetakse heaks Euroopa Majandusühenduse ja Euroopa Aatomienergiaühenduse ning Nõukogude Sotsialistlike Vabariikide Liidu vaheline kaubandust ning kaubandus- ja majanduskoostööd käsitlev leping [1]. Artikkel 2 Komisjoni president esitab Euroopa Aatomienergiaühenduse nimel lepingu artikliga 25 ettenähtud teate. Brüssel, 27. veebruar 1990 Komisjoni nimel president Jacques Delors [1] Lepingu tekst on lisatud käesolevale otsusele. --------------------------------------------------
Euroopa Liidu Teataja L 090 , 05/04/1990 Lk 0018 - 0019

Soomekeelne eriväljaanne: Peatükk 15 Köide 9 Lk 0187

Rootsikeelne eriväljaanne: Peatükk 15 Köide 9 Lk 0187



Nõukogu otsus, 22. märts 1990, millega ühelt poolt Saksamaa Liitvabariigi ja Euroopa Majandusühenduse ning teiselt poolt Austria Vabariigi vahel sõlmitakse kokkulepe koostöö kohta Doonau basseini veeressursside majandamisel (90/160/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 130s, võttes arvesse komisjoni ettepanekut [1], võttes arvesse Euroopa Parlamendi arvamust [2], võttes arvesse majandus- ja sotsiaalkomitee arvamust [3], võttes arvesse nõukogus kokku tulnud Euroopa Liidu Nõukogu ja liikmesriikide valitsuste esindajate 19. oktoobri 1987. aasta resolutsiooni Euroopa Ühenduse keskkonnaalase poliitika ja tegevusprogrammi jätkamise ja rakendamise kohta (1987/1992) [4] ja kõnealusele resolutsioonile lisatud Euroopa ühenduste neljandat keskkonnaalast tegevusprogrammi, edaspidi "neljas tegevusprogramm", ning arvestades, et: nii neljandas tegevusprogrammis kui ka varasemates tegevusprogrammides keskendutakse peamiselt järelevalvele ja kontrollile, eesmärgiga parandada vee kvaliteeti ja vähendada reostust; neljanda tegevusprogrammiga nähakse ette ühenduse ja selle liikmesriikide aktiivne osavõtt rahvusvahelistest keskkonnakaitsemeetmetest ja omistatakse erilist tähelepanu kahepoolsetele suhetele kolmandate riikidega; ühelt poolt Saksa Liitvabariigi ja Euroopa Majandusühenduse ning teiselt poolt Austria Vabariigi vahel 1. detsembril 1987 Regensburgis sõlmitud kokkuleppega (koostöö kohta Doonau basseini veeressursside majandamisel) asutatakse veeressursside majandamise alaline komitee, kes annab lepinguosalistele soovitusi kõnealuse lepingu kohaldamisala ulatuses Doonau basseini veeressursside parandamiseks võetavate meetmete kohta; kõnealuse kokkuleppe lõpp-protokolli lisas loetletud 15 direktiivi kohaldatakse Doonau basseini suhtes; on vaja, et ühendus kiidaks kõnealuse kokkuleppe heaks, et saavutada ühenduse eesmärk keskkonnakvaliteedi säilitamise, kaitse ja parandamise osas vastavalt ühtsele Euroopa aktile; kõnealune kokkulepe on ühenduse nimel alla kirjutatud 1. detsembril 1987, ON TEINUD JÄRGMISE OTSUSE: Artikkel 1 Euroopa Majandusühenduse nimel kiidetakse heaks ühelt poolt Saksamaa Liitvabariigi ja Euroopa Majandusühenduse ja teiselt poolt Austria Vabariigi vaheline kokkulepe koostöö kohta Doonau basseini veeressursside majandamisel. Kokkuleppe tekst lisatakse käesolevale otsusele. Artikkel 2 Nõukogu eesistuja annab Euroopa Majandusühenduse nimel hoiule kokkuleppe artikliga 12 ettenähtud heakskiitmisdokumendi. Kuna nii Euroopa Majandusühendus kui ka Saksamaa Liitvabariik on kõnealuse kokkuleppe pooled, kooskõlastavad nende vastavad asutused nende graafikuid, et mõlema poole heakskiitmisdokumentide hoiuleandmine toimuks ühel ajal. Brüssel, 22 märts 1990 Nõukogu nimel eesistuja P. Flynn [1] EÜT C 98, 19.4.1989, lk 10. [2] EÜT C 256, 9.10.1989, lk 152. [3] EÜT C 298, 27.11.1989, lk 1. [4] EÜT C 328, 7.12.1987, lk 1. --------------------------------------------------